32003L0080
L 224/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/80/ЕО НА КОМИСИЯТА
от 5 септември 2003 година
относно установяване на символ за обозначаване на трайността на козметичните продукти в приложение VIIIа към Директива 76/768/ЕИО на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/768/ЕИО на Съвета от 27 юли 1976 г. относно сближаване на законодателствата на държавите-членки, свързани с козметичните продукти (1), последно изменена с Директива 2003/15/ЕО на Европейския парламент и на Съвета (2),
като взе предвид Директива 2003/15/ЕО, и по-специално член 11, параграф 1 от нея,
като има предвид, че:
(1)
С оглед подобряването на информацията, предоставяна на потребителите, козметичните продукти следва да носят по-точни обозначения относно тяхната трайност.
(2)
За козметичните продукти с продължителност на съхранение на склад повече от 30 месеца следва да има обозначение за периода от време, през който вече отвореният продукт може да се използва без вреда за потребителя.
(3)
За тази цел член 6, параграф 1, буква в) от Директива 76/768/ЕИО на Съвета предвижда символ, последван от посочване на въпросния период (в месеци и/или години).
(4)
Мерките, предвидени в настоящата директива, са в съответствие със становището на Постоянния комитет по козметични продукти,
ПРИЕ НАСТОЯЩАТА ДИРЕКТИВА:
Член 1
Приложение VIIIа към Директива 76/768/ЕИО включва символа, фигуриращ в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 11 септември 2004 г. Държавите-членки съобщават незабавно на Комисията текста на тези разпоредби и таблица на съответствие между въпросните разпоредби и разпоредбите от настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на третия ден след датата на публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 5 септември 2003 година.